b'\n_START_ARTICLE_\nPitomi bosiljak\n_START_SECTION_\nSvojstva\n_START_PARAGRAPH_\nBosiljak je jednogodi\xc5\xa1nja za\xc4\x8dinska biljka, naraste kao grm u visinu od 20 do 60 cm. Stabljika, listovi i cvjetne \xc4\x8da\xc5\xa1ice prekriveni su finim dla\xc4\x8dicama. Listovi su ovalni, 1,5 do 5\xc2\xa0cm dugi i do 3\xc2\xa0cm \xc5\xa1iroki, veli\xc4\x8dina ovisi o stani\xc5\xa1tu i koli\xc4\x8dini vlage i hranjivih tvari. Op\xc4\x87enito govore\xc4\x87i, listovi uzgajanog bosiljka su ve\xc4\x87i a samoniklog manji.  Rubovi lista su glatki. Cvate od svibnja do rujna, cvjetovi su ru\xc5\xbei\xc4\x8daste ili bijele boje a nalaze se na sredi\xc5\xa1njem dijelu stabljike i izdancima. Plod je 1,5 do 2 mm dug. Cijela biljka je aromati\xc4\x8dna, a posebno listovi koji imaju slatkast aromati\xc4\x8dan, o\xc5\xa1tar okus. Sadr\xc5\xbeaj eteri\xc4\x8dnih ulja je 0,3-0,8%, a pored njih bosiljak sadr\xc5\xbei i tanin saponin i gorke tvari.\n_START_SECTION_\nPorijeklo\n_START_PARAGRAPH_\nDanas se smatra da  potje\xc4\x8de iz Afrike,a kao divlja  jo\xc5\xa1 uvijek raste u Iranu,Indiji i Kini,Smatra  se da  je u Europu stigla u vrijeme Aleksandra Makedonskog.\n_START_SECTION_\nSastav\n_START_PARAGRAPH_\nNadzemni dijelovi biljke sadr\xc5\xbee do  1\xe2\x80\x941,5\xc2\xa0% eteri\xc4\x8dnog ulja,do 6\xc2\xa0% taninskih  tvari,glikozide,saponine,mineralne tvari askorbinsku kiselinu i ugljikohidrate, bjelan\xc4\x8devine,vitasmin P,provitamin A,kamfor.Eteri\xc4\x8dno ulje pak sadr\xc5\xbei eugenol i metilkavikol.\n_START_SECTION_\nLjekovitost\n_START_PARAGRAPH_\nPitomi bosiljak lijek je protiv ka\xc5\xa1lja, to je prirodni antibiotik, sna\xc5\xbean antioksidans i djeluje prevntivno protiv infarkta.\n_START_SECTION_\nUporaba u kulinarstvu\n_START_PARAGRAPH_\nZbog svog slatkastog i ugodnog mirisa jedan je od omiljenijih za\xc4\x8dina u mnogim profinjenim kuhinjama svijeta, pogotovo u talijanskoj i francusko-maritimnoj kuhinji. Upotrebljava se pri pripremu (laganijih) povrtnih juha, umaka, tjestenine, pri pripremanju lak\xc5\xa1ih jela od mesa, te kao za\xc4\x8din u umacima za salate. Dodaje se (kuhanom ili pe\xc4\x8denom) jelu u zadnji trenutak, jer mu termi\xc4\x8dka obrada uni\xc5\xa1tava aromu. Od njega se dobiva i poznati talijanski regionalni specijalitet pesto, svojevrsni umak od zrna pinije i bosiljka, s maslinovim uljem.'